**Ruská (a sovietska) literatúra**

- presnejšie ide o literatúru autorov ZSSR,

- patrí do východného bloku a je veľmi špecifická,

- mala úplne iný vývoj, ako v západných krajinách

- do polovice 80-tych rokov existovala oficiálne iba jedna mnohonárodná sovietska literatúra

- 16 republík, 260 miliónov ľudí

- písalo sa jedinou metódou = literárna metóda socialistického realizmu

- metódu po 1-krát využil Maxim Gorkij v diele *Matka*

- oficiálna literatúra spracúvala tematiku vojny - na základe čierno-bieleho videnia

- hlavný predstaviteľ -> komunista

- písali o robotníckej triede, o komunistickej strane

- objavili sa témy o kolektivizácii

- v Rusku vznikali -> kolchozy = družstvá

-> sovchozy = štátne majetky

- veľa diel o mládeži

- 1984 prichádza k zmene vývoja literatúry z dôvodu: Gorbačov, **perestrojka**

- pod vplyvom perestrojky sa mení literatúra na literatúru jednotlivých národov

- proces trvá do roku 1986 a potom prichádza k novému deleniu literatúry:

**1. oficiálna**

**2. neoficiálna**

**3. samizdatová**

**4. emigračná**

**6.1 Vladimír Nabokov** (1899 – 1977)

- prvý spisovateľ, ktorý priniesol prvky postmoderny do svetovej literatúry

- pôvodom Rus, 1919 emigroval do USA

- a. na území USA získal svetovú slávu

- bol prekladateľ, dramatik, prozaik

- písal po anglicky, rusky

Tvorba:

romány:

*Zúfalstvo*

*Talent*

*Lužinova obrana*

- o šachistovi, ktorý žije v odsudzovanom prostredí v Amerike,

- samota na neho doľahla tak, že chce spáchať samovraždu.

*Čin*

- zobrazuje život emigranta, ktorý sa rozhoduje, či sa má vrátiť do Ruska

*Lolita*

- román

- najväčší škandál v USA a vo svete - príbeh o vášni staršieho muža (45 r.) k 11 ročnému dievčaťu – konfrontuje sa tu svet detí a dospelých, konvenčná morálka americkej spoločnosti a individuálne predstavy o hodnotách v ľudskom živote,

- prvky postmoderny

- veľmi zložito komponované dielo; žánrovo pestré, autor využíva svoje rozprávačské umenie, jazykové a mimojazykové hry

- napísaný tak, aby si ho mohol prečítať náročný aj jednoduchý čitateľ

- náročný čitateľ tu nájde záznamy, reflexie, citácie, tiež fiktívne rozhovory s fiktívnou porotou a čitateľom

- prostredníctvom citácii sa text stáva paródiou iných textov

- Obsah: spisovateľ Humberto hľadá privát pre napísanie svojej knihy. Nájde si ho u ženy, ktorá má 11- ročnú dcéru. Lolita - navonok dieťa, vo vnútri nymfomanka. Zvádza spisovateľa. Spisovateľ sa ožení s jej matkou (nevlastný otec Lolity). On tú ženu nenávidí, manželstvo je len nástroj, ako sa zblížiť s Lolitou. Žena sa z anonymov dozvie o všetkom pravdu. Nešťastnou náhodou skončí pod kolesami auta a zomiera. Spisovateľ odchádza pre Lolitu, nepovie jej však pravdu. Túla sa s ňou po Amerike. Keď sa ho Lolita nabaží, odchádza za iným mužom. Je to fikcia toho vzťahu.

- čítame to ako psychologický román, erotický, detektívku...

*Pozvanie na popravu*

* román
* autor využíva viacvýznamovosť, čierny humor

**6.2 Boris Leonidovič Pasternak**  (1890 – 1960)

* básnik a prozaik, opisujúci človeka v totalitnej spoločnosti
* narodil sa v Moskve, otec významný maliar, matka vynikajúca klaviristka. Študoval filozofiu na moskovskej univerzite -> r.1912 - dostal sa do Švajčiarska a Talianska
* roku 1921 - emigrujú rodičia a jeho sestry. On neemigruje a ostáva v Rusku. Dokonale ovládal AJ, NJ a FJ. Preložil diela klasikov svetovej literatúry
* zo začiatku podporoval revolúciu, neskôr sa postavil kriticky k stalinovským represáliám, preto nesmel publikovať
* bol vylúčený zo Zväzu sovietskych spisovateľov
* dostal Nobelovu cenu za dielo Doktor Živago, ale musel sa jej zrieknuť pod tlakom nepriaznivej kampane v ZSSR (dal totiž súhlas k publikovaniu diela v zahraničí). Cenu prevzal až jeho syn r.1989
* nikdy sa nezaradil do žiadneho prúdu, písal rád aj verše, ktoré boli ovplyvnené symbolizmom a futurizmom. (Polooficiálny autor)

Tvorba:

Lyrika:

- písal ľúbostnú, prírodnú a spoločenskú lyriku

- básnické zbierky:

*Nad bariérami*

*Témy a variácie*

*Druhé zrodenie*

- poémy - básnické skladby:

*Rok 1905*

*Poručík Schmidt*

*Vznešená choroba*

Epika:

- román: *Doktor Živago*

- autobiografia: **Môj** *život*

*Doktor Živago*

* spoločenský román
* uverejnený v Taliansku, jeho najrozsiahlejšie dielo
* realisti zobrazili udalosti v Rusku v rokoch 1903-1929 a 5-10 rokov po 2.svetovej vojne.
* na bohatej scenérii historických udalostí (obdobie pred revolúciou, 1.sv. vojna, februárová a Októbrová revolúcia roku 1917, Občianska vojna, obdobie novej ekonomickej politiky, 2.svetová vojna) stoja v popredí hlavné postavy **Živago a Larisa,** ktorých revolúcia zničila. Udalosti sú prepletené mýtom lásky.
* mimoriadnu úlohu zohráva náhodná osudovosť, ktorá vstupuje do životov jednotlivých postáv a vzájomne ich prepája.

- postavy zo všetkých spoločenských vrstiev, ale vynikajú postavy s VŠ-vzdelaním. Sú výnimočné - prežívajú hlbokú lásku, obrovské priateľstvo. Vyznačujú sa pacifizmom. Bojujú medzi životom a smrťou.

* dlhé nádherné opisy ruskej prírody - ako báseň v texte
* román sa skladá zo 17 častí -> neobvyklá je 9. časť - vo forme zápiskov a 17. časť - básne doktora Živaga (témy: láska, život, príroda)
* román má historický a geografický priestor od Karpát po Sibír, množstvo postáv, rozdrobené rozprávania.

- všetko spája 1 myšlienka - revolúcia je správna, ale jej konkrétna realizácia je strašná

Dej:

Jurij Živago pochádzal z bohatej rodiny, keď mal desať rokov osirel (otec prehýril milióny, spáchal samovraždu (vyskočil z vlaku) ). Ujali sa ho príbuzní a vyštudoval medicínu. Tu sa aj oženil s dcérou svojho pestúna Toňou a hneď, keď sa mu narodí dieťa, narukuje na 1.sv. vojnu. Odchádza s rodinou na Ural, kde ho zajali partizáni. Po úteku z partizánskeho oddielu, dostáva od ženy list, že emigrujú do Francúzska. Vracia sa na Ural, kde sa stretáva so svojou bývalou, tajnou láskou Larisou, ktorú spoznal ešte počas štúdia na gymnáziu. Neskôr ho opúšťa, aby sa zachránila a spolu s dcérou odchádza do Vladivostoku. Stretnutia Živaga a Larisy boli vždy krátke. Po strate ženy i Larisy, Živago stráca zmysel života. Záver príbehu: Juri je sklamaný zo všetkého, čo sa v Rusku stalo. Pochybuje, či bola revolúcia správna. Vracia sa do Moskvy živorí a hoci sa znovu pokúša založiť si rodinu, nič sa mu nedarí. Zomiera v električke na srdcovú porážku a Lara sa s ním stretáva až na jeho pohrebe. V závere Laru odvedú, nevedno kam. Pravdepodobne do koncentračného tábora.

**6.3 Alexander Solženicyn**  (1918 – )

* prozaik, opisujúci človeka v totalitnej spoločnosti
* syn dôstojníka, ktorý zomrel ešte pred jeho narodením
* študoval matematiku a fyziku, stal sa učiteľom, slúžil ako poručík delostrelectva počas 2.svetovej vojny
* za protistalinské poznámky vo svojich osobných listoch bol zatknutý a poslaný do vyhnanstva na 8 rokov
* po novele **Jeden deň Ivana Denisoviča** nesmel publikovať a svoju tvorbu uverejňoval ilegálne
* bol vylúčený zo Zväzu sovietskych spisovateľov
* dostal Nobelovu cenu
* keď predstavitelia moci v ZSSR zachytili 1.zväzok knihy Súostrovie Gulag a Solženicyn zorganizoval jeho vydanie v zahraničí v Paríži, bol násilím vyhostený z vlasti. Žil v emigrácii – do USA – Žil tu so svojou ženou a stal sa šéfom ruského disidentu
* r.1989 dostal späť štátne občianstvo, od r. 1995 žije v Moskve

Tvorba:

*Jeden deň Ivana Denisoviča*

* novela
* nie je členená na kapitoly
* zachytáva trpké skúsenosti zo sibírskych pracovných - väzenských táborov, nie je len dokumentom toho, čo autor sám prežil. Hovorí do tej doby o tabuizovaných veciach,

opisuje jeden úplne všedný deň väzňa **854** (bol väznený za vlastizradu - dostal sa do nemeckého zajatia a prežil to => podozrievali ho zo špionáže) v stalinovskom tábore od budíčka o 5,00hod. do večierky. Deň je naplnený ťažkou prácou na stavbe v podmienkach sibírskej zimy a hlavne snahou prežiť, ktorá sa prejavuje v jeho vzťahu k spoluväzňom (okrem bývalých vojnových zajatcov - ,,špiónov“ - sú tam aj maliari, filmári, intelektuáli, námorníci, kapitán aj skutoční špióni, skutoční zločinci, ktorí dostali za úlohu, aby strážili týchto politických väzňov. Medzi väzňami je aj 14- ročný chlapec, aj starci), autor tu presvedčivo vykreslil posun hierarchie hodnôt v živote väzňov: rubeľ je lacnejší ako na slobode, teplo, nekvalitné jedlo a chvíľka odpočinku sú odmenou a impulzom

* drsnou pravdivosťou vyvoláva súcit voči ľuďom, ktorí sa v tábore ocitli, často nevediac prečo. Ivana Denisoviča Šuchova odsúdili za vlastizradu. Ponižovanie jednotlivca je v tábore zákonom. Preto si vrýval do pamäte všetky predpisy a zákazy, aby sa mu 10-ročný trest nepredĺžil.
* Aj napriek všetkému si zachováva ľudskosť. (čiapka dole pred jedlom)
* autor tu používa 3 typy rozprávača: 1. Ivan Denisovič (keďže je ale nevzdelaný, nemôže sám prerozprávať celý príbeh, preto autor použil v ruskej lit.- rozprávkach známe skaz-rozprávanie – anonymný rozprávač je na takej istej intelektuálnej a emocionálnej úrovni ako hlavný hrdina, prerozpráva to v 3.osobe sg., čiže sa nám zdá akoby to hovoril sám hrdina), 2. sám autor – vyjadruje filozofické názory a nastupuje len tam, kde vzdelanie Ivana a skaz-rozprávača nestačí, 3. sám Ivan a hoci používa 3.osobu sg. sprítomňuje deje aj myšlienky.

*Súostrovie Gulag*

* za toto dielo ho zbavili štátneho občianstva a bol vypovedaný zo Sovietského zväzu.
* rozsiahla trilógia o sovietskych koncentračných táboroch, časovo ohraničená 1918 – 1956
* gulag = gosudarstvennoje upravlenie lagerej = hlavná správa táborov
* hlavná správa táborov je otrasným svedectvom o otrockej práci väzňov na stavbách na Sibíri, o histórii prvých rokov sovietskej moci, o prenasledovaní nevinných ľudí, neľudskom vypočúvaní, týraní bezbranných, z ktorých väčšina v táboroch umrela, o kulte osobnosti, o zločinnosti téz o triednom boji, o spoločenskom systéme postavenom na klamstve.
* nejde o vymyslené postavy a miesta, ale o kruté svedectvo krutej reality
* kniha nemá ucelenú kompozíciu

*Rakovina*

* román, v ktorom prehodnocuje stalinizmus
* v Rusku vyšla pod názvom Onkologické oddelenie
* odohráva sa cez jar – marec 1955
* dej je situovaný do nemocničného pavilónu, v ktoromsi väčšom meste stredoázijskej republiky (pravdepodobne Taškent). Ležia v ňom chorí, ktorých ničí zákerná choroba rakovina.
* v rozhovoroch chorých na rakovinu sú obsiahnuté autorove úvahy o spoločnosti; za oknami nemocnice sa prebúdza jar a s ňou i nádej na zlepšenie politickej klímy (práve zomrel Stalin)
* V Rakovinovom oddelení sa stretávajú predstavitelia „zón“ – Kostoglotov a Rusanov v podmienkach onkologickej liečebne. Prvý – Kostoglotov je rehabilitovaný väzeň, ktorý sa na toto oddelenie dostáva podvodom, pritom sa dostane na izbu s vedúcim kádrového oddelenia, ktorého privezú služobnou volgou. Dochádza k stretu dvoch svetov.
* Autor sympatizuje s Kostoglotovom. V románe zaznie spomienka na „zemské zriadenie“. Zemstvo je demokraticky volená regionálna samospráva, do ktorej si ľudia volia len zástupcov dobre známych a spoľahlivých. (Tento systém bol vymyslený v Rusku už v roku 1861.) Podľa Solženicyna Rusko nenájde lepší spoločenský systém. Nie náhodou pomôže chorému receptúra čaju z čagy, ktorú objavil ruský „zemský“ lekár.

*Červené koleso*

* interpretuje dejiny Ruska od r.1914 po súčasnosť. Červeným kolesom nazýva červenú diktatúru.
* Budhov úsmev

**5 Čingiz Torekulovič Ajtmatov**  (1928 – )

* narodil sa v Kirgizsku
* jeho knihy boli oficiálnou kritikou označené za pesimistické
* za vlády Gorbačova sa stal členom prezídia Najvyššieho sovietu a od r.1990 pôsobil ako veľvyslanec v Luxembursku
* študoval poľnohospodárstvo a už tu vydával svoje prvé poviedky
* neskôr vyštudoval literatúru
* najprv jadrom jeho príbehov sú jeho vlastné skúsenosti z obdobia 2.svetovej vojny a stalinizmom
* postupne ale zavádza do svojej realisticky rozprávanej literatúry prvky z ústnej ľudovej slovesnosti, kritizuje sociálne pomery v krajine a často sa dotýka ekologickej problematiky

Tvorba:

*Džamila*

* novela
* získal si ňou svetovú slávu
* francúzsky dramatik Luis Aragon o nej povedal, že je to najkrajší ľúbostný príbeh na svete, preložil ho do francúzštiny a napísal k nemu predhovor
* je tu dominantná príroda
* príbeh rozpráva chlapec, Seit, ktorý nemá ani 15 rokov, je to Džamilin švagor - stojí na strane Džamily
* hlavné postavy: Džamila (žena frontového vojaka), Sadyk, Seit, Seitova mama, Danijar (prisťahovalec)
* príbeh je situovaný do obdobia 2.svetovej vojny
* zobrazuje život Džamily, ktorá počas vojny v neprítomnosti nemilovaného, surového muža odchádza s mlčanlivým, skromným Danijarom a tým porušila stáročné zákony podriadenia žien.
* príbeh skôr ako obžaloba vyznieva ako obhajoba práva na lásku a šťastie a romantický opis lásky autorom – lyrizovaná próza

novely:

*Biela loď*

* témy: dobro a zlo
* využité prvky mytológie, je tu veľa lyrizovaných postupov
* sedemročný chlapec žije so svojím starým otcom, pretože sa jeho rodičia rozviedli a o chlapca nemali záujem
* starý otec mu rozpráva rozprávky a mýty, ktoré sa pre chlapca stávajú úkrytom pred skľučujúcou realitou
* drsná príroda, vysoké hory podnecujú jeho cit pre spravodlivosť
* keď starý otec zastrelí jeho legendickú jelenicu, chlapec sa chce zmeniť na rybu, aby preplával k belasému jazeru, po ktorom sa plaví jeho otec; nakoniec sa utopí v rieke

*Strakatý pes bežiaci na brehu mora*

* predstavuje príbeh zo života lovcov na ďalekom severe
* zamýšľa sa nad nielen bojom človeka s prírodou, ale aj nad morálnym činom jednoduchých ľudí, pre ktorých čestne obstáť v životných skúškach bolo nepísaným pravidlom

romány:

*Deň dlhší ako ľudský vek*

*Popravisko*

- román magického realizmu

- veľký ohlas, označený ako „román výkrik“, zúfalá prosba k občanom proti všetkému zlému

- hlavný predstavitelia: vlci

- má 2 dejové línie

1. línia:

- predstavuje tragédiu vlčice Akbary, jej partnera vlka a malých vĺčat

- túto rodinu ľudia prenasledujú a zničia

- Akbara trpí strachom o svoje vĺčatá presne ako človek a v závere románu zomiera

guľkou pastiera, ktorému uniesla dieťa ako náhradu za svoje

- odsudzuje tu devastáciu prírody, najmä odstrel stepných antilop a odchyt vlkov

- záver: autor vyslovil myšlienku, že človek a príroda majú žiť v symbióze

2. línia:

- príbeh bývalého seminaristu ( študent teológie ), ktorého vylúčili pre voľnomyšlienkarstvo

- životným krédom bolo hľadať v človeku dobro a bojovať proti zlu

- seminarista sa dostane do spoločnosti zberačov konope

- do tohto deja zasiahne Ježiš Kristus, ktorý ich chce zachrániť od tejto drogy

- prichádza Pontský Pilát, ktorý vedie rozhovor so seminaristom o základných učeniach života

- záver: seminarista končí ako Ježiš, gangstri ho priviažu o strom v stepi a zomiera

- hlavná myšlienka: keď niekto pácha zlo, dovedie ho k tomu spoločnosť

- pre veľmi vyspelého čitateľa

- celá hra je doplnená songami